rejauldu/bengali-wikipedia huggingface dataset:
ফেনারবাহচে ফুটবল ক্লাব (যা ফেনারবাহচে স্পোর্টস ক্লাব (ফুটবল) , , , ফেনারবাহচে এসকে অথবা শুধুমাত্র ফেনারবাহচে নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯০৭ সালের ৩রা মে তারিখে প্রতিষ্ঠিত হয়েছে। ফেনারবাহচে তাদের সকল হোম ম্যাচ ইস্তাম্বুলের শুক্রু সারাজোয়লু স্টেডিয়ামে খেলে থাকে; যার ধারণক্ষমতা হচ্ছে ৫০,৫০৯। বর্তমানে এই ক্লাবের ম্যানেজারের দায়িত্ব পালন করছেন এরোল বুলুত এবং সভাপতির দায়িত্ব পালন করছেন আলী কোচ। তুর্কি রক্ষণভাগের খেলোয়াড় গোখান গোনুল এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ফেনারবাহচে এপর্যন্ত ৫৪টি শিরোপা জয়লাভ করেছে; যার মধ্যে ১৯টি তুর্কি সুপার লিগ, ৬টি তুর্কি জাতীয় বিভাগ, ৩টি তুর্কি ফুটবল চ্যাম্পিয়নশিপ, ৬টি তুর্কি কাপ, ৯টি তুর্কি সুপার কাপ, ২টি আতাতুর্ক কাপ এবং প্রাইম মিনিস্টার'স কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৯৬–৬৭ বলকান কাপ।  অর্জন উৎস: ঘরোয়া  তুর্কি সুপার লিগ  চ্যাম্পিয়ন (১৯): ১৯৫৯, ১৯৬০–৬১, ১৯৬৩–৬৪, ১৯৬৪–৬৫, ১৯৬৭–৬৮, ১৯৬৯–৭০, ১৯৭৩–৭৪, ১৯৭৪–৭৫, ১৯৭৭–৭৮, ১৯৮২–৮৩, ১৯৮৪–৮৫, ১৯৮৮–৮৯, ১৯৯৫–৯৬, ২০০০–০১, ২০০৩–০৪, ২০০৪–০৫, ২০০৬–০৭, ২০১০–১১, ২০১৩–১৪  রানার-আপ (২২): ১৯৫৯–৬০, ১৯৬১–৬২, ১৯৬৬–৬৭, ১৯৭০–৭১, ১৯৭২–৭৩, ১৯৭৫–৭৬, ১৯৭৬–৭৭, ১৯৭৯–৮০, ১৯৮৩–৮৪, ১৯৮৯–৯০, ১৯৯১–৯২, ১৯৯৩–৯৪, ১৯৯৭–৯৮, ২০০১–০২, ২০০৫–০৬, ২০০৭–০৮, ২০০৯–১০, ২০১১–১২, ২০১২–১৩, ২০১৪–১৫, ২০১৫–১৬, ২০১৭–১৮   তুর্কি জাতীয় বিভাগ  চ্যাম্পিয়ন (৬) (রেকর্ড): ১৯৩৭, ১৯৪০, ১৯৪৩, ১৯৪৫, ১৯৪৬, ১৯৫০  রানার-আপ (২): ১৯৪৪, ১৯৪৭   তুর্কি ফুটবল চ্যাম্পিয়নশিপ  চ্যাম্পিয়ন (৩) (যৌথ-রেকর্ড): ১৯৩৩, ১৯৩৫, ১৯৪৪  রানার-আপ (২): ১৯৪০, ১৯৪৭জাতীয় কাপ তুর্কি কাপ চ্যাম্পিয়ন (৬): ১৯৬৭–৬৮, ১৯৭৩–৭৪, ১৯৭৮–৭৯, ১৯৮২–৮৩, ২০১১–১২, ২০১২–১৩  রানার-আপ (১১): ১৯৬২–৬৩, ১৯৬৪–৬৫, ১৯৮৮–৮৯, ১৯৯৫–৯৬, ২০০০–০১, ২০০৪–০৫, ২০০৫–০৬, ২০০৮–০৯, ২০০৯–১০, ২০১৫–১৬, ২০১৭–১৮   তুর্কি সুপার কাপ চ্যাম্পিয়ন (৯): ১৯৬৮, ১৯৭৩, ১৯৭৫, ১৯৮৪, ১৯৮৫, ১৯৯০, ২০০৭, ২০০৯, ২০১৪  রানার-আপ (৯): ১৯৭০, ১৯৭৪, ১৯৭৮, ১৯৭৯, ১৯৮৩, ১৯৮৯, ১৯৯৬, ২০১২, ২০১৩   আতাতুর্ক কাপ   চ্যাম্পিয়ন (২) (রেকর্ড): ১৯৬৪, ১৯৯৮   প্রাইম মিনিস্টার'স কাপ   চ্যাম্পিয়ন (৮) (রেকর্ড): ১৯৪৫, ১৯৪৬, ১৯৫০, ১৯৭৩, ১৯৮০, ১৯৮৯, ১৯৯৩, ১৯৯৮  রানার-আপ (৭): ১৯৪৪, ১৯৭১, ১৯৭৬, ১৯৭৭, ১৯৯২, ১৯৯৪, ১৯৯৫  ইউরোপীয়  বলকান কাপ চ্যাম্পিয়ন (১):''' ১৯৬৬–৬৭  তথ্যসূত্র  আরও পড়ুন  বহিঃসংযোগ       বিষয়শ্রেণী:ফেনারবাহচে ফুটবল ক্লাব বিষয়শ্রেণী:সুপার লিগের ক্লাব বিষয়শ্রেণী:তুরস্কের ফুটবল ক্লাব বিষয়শ্রেণী:১৯০৭-এ তুরস্কে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ফুটবল ক্লাব বিষয়শ্রেণী:অনির্বাসিত ফুটবল ক্লাব
চিত্রগুপ্তের ফাইল হল বিশিষ্ট কথাসাহিত্যিক সতীনাথ ভাদুড়ীর দ্বিতীয় উপন্যাস। বলীরামপুর জুট মিলে ট্রেড ইউনিয়ন আন্দোলনের প্রেক্ষাপটে রচিত এই উপন্যাসটি মাতৃভূমি পত্রিকার ভাদ্র ১৩৫৫ সংখ্যায় প্রথম প্রকাশিত হয়। এই পত্রিকাটি বন্ধ হয়ে যাওয়ার পর মাসিক বসুমতী পত্রিকায় মীনাকুমারী নামে ধারাবাহিকভাবে উপন্যাসটি প্রকাশিত হয়।বাংলা সাহিত্য পরিচয় ও সাহিত্যটীকা: প্রাচীন-মধ্য-আধুনিক যুগ, ড. পার্থ চট্টোপাধ্যায়, তুলসী প্রকাশনী, কলকাতা, ২০০৮ সংস্করণ, পৃ. ৫৭৩-৫৭৪ ১৯৪৯ সালের সেপ্টেম্বর মাসে কলকাতার বেঙ্গল পাবলিশার্স গ্রন্থাকারে প্রকাশকালে উপন্যাসটির নামকরণ করা হয় চিত্রগুপ্তের ফাইল।কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭), অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ১৪৪"গ্রন্থপঞ্জি", ভারতীয় সাহিত্যকার পুস্তকমালা: সতীনাথ ভাদুড়ী, স্বস্তি মণ্ডল, সাহিত্য অকাদেমি, নতুন দিল্লি, ২০০২ সংস্করণ, পৃ. ৭৭-৮০সংসদ বাংলা সাহিত্যসঙ্গী, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩ সংস্করণ, পৃ. ৯০  জুট মিল ও সেখানকার শ্রমিকদের দৈনন্দিন জীবন, অবিরাম মিছিল-হরতাল, শ্রমিকদের ড্রিলের ক্লাস, তাড়ির দোকানের কলরব, মজুর-ব্যারাকের কীর্তন, উত্তেজক সংগীতানুষ্ঠান, থানা-পুলিশ ইত্যাদি চাঞ্চল্যকর ঘটনার প্রেক্ষাপটে অভিমন্যু ও শিউসরণের বন্ধুত্ব ও মনান্তর এবং অভিমন্যু-মিনাকুমারীর প্রেমের ট্র্যাজিক পরিণতিই এই উপন্যাসের উপজীব্য। এই উপন্যাসে "কেসরপাক" তৈরি উপলক্ষ্যে শ্রমিক ইউনিয়নের নেতাদের চাঁদা আদায়ের নামে লুণ্ঠন-প্রবৃত্তির তীব্র সমালোচনা করেছেন।  বিহারের কাটিহার জুট মিলের শ্রমিক শোষণের মর্মান্তিক অভিজ্ঞতাই সতীনাথকে এই উপন্যাস রচনায় অনুপ্রাণিত করেছিল। উল্লেখ্য, এই জুট মিলকে কেন্দ্র করেই হিন্দি ভাষায় ফণীশ্বরনাথ রেণু তাঁর বিখ্যাত উপন্যাস "পরতি পরকথা" রচনা করেন।  তথ্যসূত্র  বিষয়শ্রেণী:১৯৪৯-এর উপন্যাস বিষয়শ্রেণী:সতীনাথ ভাদুড়ীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:বাংলা ভাষার ভারতীয় উপন্যাস
চিলাই নদী  বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিলাই নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১৭। নদীটির গভীরতা ৩ মিটার।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২০২ , আইএসবিএন ৯৭৮-৯৮৪-৮৯৪৫-১৭-৯। নদীটির অববাহিকার আয়তন ১০০ বর্গ কিমি। ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২০২ , আইএসবিএন ৯৭৮-৯৮৪-৮৯৪৫-১৭-৯।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:গাজীপুর জেলার নদী বিষয়শ্রেণী:শ্রীপুর উপজেলা বিষয়শ্রেণী:গাজীপুর সদর উপজেলা
thumb|হার্ডকোর পাঙ্ক মাইনর থ্রেট ব্যান্ডের সঙ্গিত উপস্থাপন, ১৯৮১।  হার্ডকোর পাঙ্ক এক ধরনের সঙ্গীত ধারা যা পাঙ্করকের একটি উপধারা, হার্ডকোর নামেও পরিচিত। ১৯৭০-এর দশকের পাঙ্ক রকের জনপ্রিয়তার পরে উত্তর আমেরিকায় এই সঙ্গীত ধারাটি গড়ে ওঠে। পাঙ্ক রকের চেয়ে হার্ডকোর পাঙ্ক দ্রুততর, মোটা স্বরের ও ভারী। মূল পাঙ্করকের মতো জনপ্রিয়তা না পেলেও হার্ডকোর পাঙ্ক ১৯৮০-এর দশকে আমেরিকার আন্ডারগ্রাউন্ডে ছড়িয়ে পড়ে।   প্রভাব  হার্ডকোর নানা সঙ্গীত ধারাকে প্রভাবিত করে যারা পরে মূলধারায় সাফল্য পেয়েছে যেমন- মেটালকোর, থ্রাশ মেটাল, গ্রুঞ্জ, ইমো ও পোস্ট-হার্ডকোর। যদিও হার্ডকোর পাঙ্ক কখনোই মূলধারায় সাফল্য পায়নি, কিন্তু তাদের অগ্রবর্তীরা সবসময়ই প্রশংসিত হয়েছে। ব্ল্যাক ফ্ল্যাগের একটি অ্যালবাম রোলিং স্টোন ম্যাগাজিনের মতে ৫০০ সর্বকালের গ্রেটেস্ট অ্যালবামের মধ্যে একটি। গ্যলোস ও রাইজ এগেনিস্ট ব্যান্ড মূলধারার রেকর্ড লেবেলের সাথে কাজ করলেও বেশির ভাগ ব্যান্ডই আন্ডারগ্রাউন্ডে রয়ে গেছে। মাইনর থ্রেট ও আগনোস্টিক ফ্রন্ট ব্যান্ডদের অন্যদের মতো বেশি অ্যালবাম বিক্রি না হলেও তারা অনেক ইতিবাচক সাড়া পেয়েছে নানা স্থানে। হার্ডকোর পাঙ্ক-এর উৎস যদিও অজানা তবে ভ্যাঙ্কুবার ভিত্তিক ব্যান্ড ডিওএ-এর ১৯৮১ সালের অ্যালবাম হার্ডকোর’৮১ এই শব্দটকে জনপ্রিয় করে তোলে। আওয়ার ব্যান্ড কুড বি ইউর লাইফ বইয়ের লেখক মাইকেল আজেরাড ব্ল্যাক ফ্ল্যাগ ব্যান্ডকে হার্ডকোর পাঙ্ক-এর গডফাদার বলে উল্লেখ করেছেন।   প্রচার বিমুখতা  মূলধারার রেকর্ড লেবেলের সাথে চুক্তিবদ্ধ হোয়ার চেস্টা না করে হার্ডকোর পাঙ্ক ব্যান্ডগুলো নিজেরাই রেকর্ড লেবেল খুলে বসেছে ও অ্যালবাম নিজেরাই বিক্রি করছে। ব্যান্ডগুলো তাদের সফরের খরচ নিজেরাই যোগায়। হার্ডকোর ব্যান্ডদের কনসার্টগুলো পুলিশ ও কনসার্ট দর্শকদের মধ্যে রক্তক্ষয়ী মারামারির জায়গায় পরিণত হয়। তাদের কেঊ কেঊ খুন-খারাপির সাথে জড়িত।   রাজনীতি  হার্ডকোর পাঙ্ক ব্যান্ডগুলো বামপন্থী রজনীতির সাথে জড়িত ও তারা মার্কিন প্রেসিডেন্ট রোনাল্ড রিগানের বিরোধিতা করত। রোনাল্ড রিগানের সামাজিক রক্ষণশীলতা ও অর্থনৈতিক নীতি ব্যান্ডগুলোর সমালোচনার বিষয়বস্তু হিসেবে ছিল। ২০০১ থেকে ২০০৯ সালে মার্কিন প্রেসিডেন্ট জর্জ ডাবলিউ বুশকেও তারা অপছন্দ করত। মেটালিকা ও স্লেয়ার ব্যান্ড নানাভাবে হার্ডকোর ব্যান্ড দ্বারা প্রভাবিত ছিল। ২টি ডিসচার্জ ও ৩টি মিস্ফিট ব্যান্ডের গান মেটালিকা কাভার করেছিল তাদের গ্যারেজ ইন্সুরেন্স অ্যালবামে।   বহিঃসংযোগ   silver-dragon-records.com  punkoiuk.co.uk  micksinclair.com  বিষয়শ্রেণী:রক সঙ্গীতের প্রকারভেদ বিষয়শ্রেণী:সঙ্গীত বিষয়শ্রেণী:নিউ ইয়র্ক শহরের সংস্কৃতি বিষয়শ্রেণী:আন্ডারগ্রাউন্ড সংস্কৃতি
বিচারপতি মহাবীর সিংহ (১৯২০-১৯৯৭) ছিলেন একজন ভারতীয় ন্যায়বিচার, আইনের কর্তৃপক্ষ এবং ভারতের সমাজ সংস্কারক। তিনি ১৯৭৭ সাল থেকে এলাহাবাদ হাইকোর্টের বিচারপতি হিসেবে দায়িত্ব পালন করেন এবং ১৯৯৭ সালে তার মৃত্যুর আগে পর্যন্ত  মতামত প্রদান অব্যাহত রাখেন।   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:এলাহাবাদ উচ্চ আদালতের বিচারপতি বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:মজঃফরনগর জেলার ব্যক্তি
ইউসুফ কার্শ  (ডিসেম্বর ২৩, ১৯০৮ – জুলাই ১৩, ২০০২) ছিলেন বিশ্বের সবচেয়ে আলোচিত এবং বিখ্যাত পোর্ট্রেট ফটোগ্রাফার। তাকে সর্বকালের সর্বশ্রেষ্ঠ পোর্ট্রেট আলোকচিত্রী হিসেবে বিবেচনা করা হয়।   প্রাথমিক জীবন  তুরস্কের (তৎকালীন অটোমান সাম্রাজ্য) মারদিন শহরে ১৯০৮ সালের ২৩শে ডিসেম্বর এক খ্রিস্টান পরিবারে জন্মগ্রহণ করেন। পিতার নাম আমসিহ্ কার্শ এবং মাতার নাম বাহিয়া। বড় হয়েছেন যুদ্ধ এবং হত্যাযজ্ঞের মধ্য দিয়ে। ১৯২৪ সালে মাত্র ১৬ বছর বয়সে পরিবারের সঙ্গে প্রাণের ভয়ে সিরিয়া পাড়ি জমান। এর দুই বছর পর তাকে তার কানাডা নিবাসী মামা জর্জ নাকাশের কাছে পাঠিয়ে দেওয়া হয়। মামা ছিলেন পেশায় আলোকচিত্রী। এসময় পড়ালেখার পাশাপাশি স্টুডিওতে মামাকে সাহায্য করতেন ইউসুফ। মামা ইউসুফের মেধা ও প্রতিভা আঁচ করতে পারেন। ১৯২৮ সালে তিনি ইউসুফকে বোস্টনের বিখ্যাত পোর্ট্রেট আলোকচিত্রী জন গারোর কাছে ফটোগ্রাফি শিক্ষা গ্রহণের জন্য পাঠান। দীক্ষা শেষে চার বছর পর ইউসুফ কানাডায় ফেরেন এবং অন্টারিওতে নিজের একটা স্টুডিও প্রতিষ্ঠা করেন। 200px|থাম্ব|১৯৩৮ সালের কার্শ   পেশাজীবন  ১৯৩৫ সালে তিনি কানাডার সরকারি আলোকচিত্রী হিসেবে নিয়োগ পান। কানাডার তৎকালীন প্রধানমন্ত্রী ম্যাকেনজি কিং ইউসুফের কাজে এতোটাই আকৃষ্ট হন যে, যারাই তার কাছে দেখা করতে আসতেন, ইউসুফকে তিনি তাদের ছবি তোলার সুযোগ করে দিতেন। এক পর্যায়ে বড় বড় বিখ্যাত মানুষদের ছবি তোলা ইউসুফ কার্শের নেশায় পরিণত হয়ে গেলো। তার জীবনের প্রথম বড় সুযোগটি আসে ১৯৪১ সালের ৩০ ডিসেম্বর, যখন তিনি কানাডা সফরে আসা ব্রিটিশ প্রধানমন্ত্রী উইন্সটন চার্চিল এর পোর্ট্রেট তোলেন। উইন্সটন চার্চিলের সে ছবি ইউসুফ কার্শকে আন্তর্জাতিক খ্যাতি এনে দেয়। থাম্ব|200px|কার্শের তোলা ছবি উইন্সটন চার্চিল, যার শিরোনাম দ্য রোয়ারিং লায়ন    গ্যালারি    মৃত্যু  ২০০২ সালের ১৩ জুলাই যুক্তরাষ্ট্রের বোস্টনে শরীরে একটি অস্ত্রোপচার পরবর্তী জটিলতায় এই খ্যাতনামা ফটোগ্রাফার মৃত্যুবরণ করেন।   পুরস্কার   Order of Canada: Officer (1967), Companion (1990)  Canada Council Medal (1965)  Achievement and Life Award, Encyclopædia Britannica (1980)   গ্রন্থসূত্র    Faces of Destiny (1946)  Portraits of Greatness (1959)  Faces of Our Lime (1971)  Harsh Portraits (1976)  Photographs of Yousuf Karsh: Men Who Make Our World (1967)  Karsh: A Fifty-Year Retrospective (1983)  Harsh Canadians (1978)   তথ্যসূত্র ও পাদটীকা   বিষয়শ্রেণী:Canadian people of Armenian descent বিষয়শ্রেণী:মার্কিন যুক্তরাষ্ট্রে কানাডীয় প্রবাসী বিষয়শ্রেণী:কানাডীয় আলোকচিত্রশিল্পী বিষয়শ্রেণী:Companions of the Order of Canada বিষয়শ্রেণী:Artists from Ottawa বিষয়শ্রেণী:Artists from Quebec বিষয়শ্রেণী:People from Sherbrooke বিষয়শ্রেণী:Ethnic Armenian photographers বিষয়শ্রেণী:Armenians of the Ottoman Empire বিষয়শ্রেণী:Portrait photographers বিষয়শ্রেণী:Ottoman emigrants to Canada বিষয়শ্রেণী:১৯০৮-এ জন্ম বিষয়শ্রেণী:২০০২-এ মৃত্যু বিষয়শ্রেণী:People from Mardin বিষয়শ্রেণী:Members of the Royal Canadian Academy of Arts বিষয়শ্রেণী:Armenian Genocide survivors বিষয়শ্রেণী:Applicants for refugee status in Canada
বাংলাদেশ নৌবাহিনী জাহাজ (সংক্ষেপেঃ বানৌজা) জরিপ বোট-২ বাংলাদেশ নৌবাহিনীর বিএন জরিপ বোট শ্রেণীর একটি জরিপ জাহাজ। জাহাজটিকে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। এটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্যক্রম পরিচালনা করতে সক্ষম।   ইতিহাস   সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। দেশের অভ্যন্তরীণ অগভীর ও সংকীর্ণ উপকূলীয় এলাকায় সহজে চলাচলের উপযোগী এবং সকল প্রকার হাইড্রোগ্রাফিক ও ওশানোগ্রাফিক জরিপ কার্যক্রম পরিচালনা করতে সক্ষম জাহাজের প্রয়োজনীয়তা পরিলক্ষিত হয়। এরই ধারাবাহিকতায় ৩ জুন, ২০১৮ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যে জরিপ জাহাজ নির্মাণ সংক্রান্ত চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর। ৯ জুলাই, ২০১৮ সালে জাহাজ নির্মাণে প্রয়োজনীয় উপকরণ সরবরাহের জন্য খুলনা শিপইয়ার্ড এবং এমআরজেড ইন্টারন্যাশনাল কোম্পানির মধ্যে চুক্তি স্বাক্ষরিত হয়। পরবর্তীতে ১০ সেপ্টেম্বর, ২০১৮ সালে তৎকালীন সহকারী নৌবাহিনী প্রধান (ম্যাটেরিয়াল) রিয়ার এডমিরাল এম শফিউল আজম- এনইউপি, এনডিসি, পিএসসি মহোদয় কর্তৃক কিল লেয়িং এর মাধ্যমে আনুষ্ঠানিকভাবে জাহাজের নির্মাণ কাজ শুরু হয়। গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় সর্বশেষ ১৪ মে, ২০২০ সালে জাহাজটির লঞ্চিং অনুষ্ঠান সম্পন্ন হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।   বৈশিষ্ট্য ও যান্ত্রিক কাঠামো   বানৌজা জরিপ বোট-২ জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি  কামিন্স কিউএসবি৬.৭ ডিজেল ইঞ্জিন (মার্কিন যুক্তরাষ্ট্র) এবং ২টি ২২.৪ কিলোওয়াট বেটা মেরিন জেনারেটর (যুক্তরাজ্য)। যার ফলে জাহাজটি সর্বোচ্চ  গতিতে চলতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে:   ১টি জেআরসি জেএমএ-৫২১২-৪বিবি এক্স-ব্যান্ড র‍্যাডার (মার্কিন যুক্তরাষ্ট্র);  ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র);  ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র);  ১টি ডিজিপিএস রিসিভার (মার্কিন যুক্তরাষ্ট্র);  ১টি সাউন্ড ভেলোসিটি প্রোফাইলার (যুক্তরাজ্য);  ১টি মাল্টিরোল ডিসপ্লে সহ নেভিগেশন র‍্যাডার (জাপান);  ১টি ডাইকো টি-১৩০এসএল; স্টেইনার নেভিগেটর প্রো ৭×৫০ চৌম্বকীয় কম্পাস (জাপান);  ১টি ফুরুনো জিপি-১৭০ জিপিএস রিসিভার;  ১টি ইকো সাউন্ডার (কোডেন সিভিএস-১২৬);  ১টি রাডার অ্যাঙ্গেল ইন্ডিকেটর;  ১টি আইকম আইসি-এম৫০৬ ভিএইচএফ সেট;  ১টি আইকম আইসি-এম২৫ পোর্টেবল ভিএইচএফ;  ২টি ভিএইচএফ ওয়াকিটকি সেট (আইকম/মটোরোলা)।   রণসজ্জা   দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:  ২টি সিআইএস-৫০ ১২.৭ মিমি বিমান-বিধ্বংসী মেশিনগান;  এছাড়াও যুদ্ধকালীন বিশেষ পরিস্থিতিতে জাহাজটিতে ২টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:২০২০-এর জাহাজ
right|150px|এশিয়ার দেশসমূহ মধ্যপ্রাচ্য: সৌদি আরব · বাহরাইন · সংযুক্ত আরব আমিরাত · জর্ডান · ইরান · ইরাক · ইসরাইল · কুয়েত · লেবানন · ওমান · ফিলিস্তিন · কাতার · সিরিয়া · তুরস্ক · ইয়েমেন  মধ্য এশিয়া: আফগানিস্তান · আর্মেনিয়া · আজারবাইজান · জর্জিয়া · কাজাখস্তান · কিরগিজস্তান · রাশিয়া · তাজিকিস্তান · তুর্কমেনিস্তান · উজবেকিস্তান  ভারতীয় উপমহাদেশ: বাংলাদেশ · ভুটান · ভারত · মালদ্বীপ · নেপাল · পাকিস্তান · শ্রীলঙ্কা  পূর্ব এশিয়া: চীন · তাইওয়ান · জাপান · উত্তর কোরিয়া · দক্ষিণ কোরিয়া · মঙ্গোলিয়া  ইন্দো-চীন: ব্রুনাই · কম্বোডিয়া · ফিলিপাইন · ইন্দোনেশিয়া · লাওস · মালয়েশিয়া · মিয়ানমার · সিঙ্গাপুর · থাইল্যান্ড · পূর্ব তিমুর · ভিয়েতনাম
পৌনিখা (    )  একটি গ্রামীণ এলাকা (একটি গ্রাম ) রাজিনস্কয় গ্রামীণ বসতি, খারভস্কি জেলা, ভোলোগদা ওব্লাস্ট, রাশিয়া। ২০০২ সালের হিসাবে জনসংখ্যা ছিল ১৮।Данные переписи 2002 года: таблица 2С. М.: Федеральная служба государственной статистики, 2004.   ভূগোল  পাউনিখা সড়কপথে খারভস্ক (জেলার প্রশাসনিক কেন্দ্র) থেকে ৩০ কিমি উত্তরে অবস্থিত। Fedyakovo নিকটতম গ্রামীণ এলাকা.   তথ্যসূত্র   বিষয়শ্রেণী:রাশিয়ার গ্রাম
দক্ষিণ নরপতি ( ইংরেজি- dokkhin Naraphati)  বাংলাদেশের সিলেট বিভাগের হবিগঞ্জ জেলার চুনারুঘাট উপজেলার ৬নং চুনারুঘাট ইউনিয়ন পরিষদের একটি গ্রাম।   অবস্থান ও আয়তন  সিলেট বিভাগের হবিগঞ্জ জেলার চুনারুঘাট উপজেলার ৬নং চুনারুঘাট ইউনিয়নে এই গ্রাম টি অবস্থিত।  দঃ নরপতির পূর্ব দিক দিয়ে বয়ে গেছে খোয়াই নদী এবং এর উত্তরপূর্ব  দিকে রয়েছে  সিপাহসালার সৈয়দ নাসির উদ্দীন (রঃ) সহ ১৪০ আউলিয়ার পূন্যভূমি মুড়ারবন্দ।   ইতিহাস    নামকরণ    মুক্তিযুদ্ধে দক্ষিণ নরপতি  মুক্তিযুদ্ধে দ নরপতি গ্রাম ৪নং সেক্টরের অধীনে ছিল। এই অঞ্চলের সেক্টর কমান্ডার ছিলেন মেজর কমান্ডার (অবঃ) সি আর দত্ত (বীরউত্তম)।   ভৌগোলিক উপাত্ত    ভূপ্রকৃতি    মৃত্তিকা    নদ-নদী  নরপতি গ্রামের পূর্বদিক দিয়ে খোয়াই নদি বয়েগেছে।  __নির্ঘণ্ট__  বিষয়শ্রেণী:বাংলাদেশের গ্রাম
thumb|right|আজাদ কাশ্মীরের অবস্থিত পুঞ্চ বিভাগকে সবুজ রঙ দ্বারা চিহ্নিত করা হয়েছে  পুঞ্চ বিভাগ  পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক ঐতিহাসিক পুঞ্চ জেলার অন্যতম অংশ ছিল; যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।  বর্তমানে, পুঞ্চ বিভাগের মধ্যে নিম্নলিখিত জেলাগুলি রয়েছে:  বাঘ জেলা  হাভেলি জেলা  পুঞ্চ জেলা  সুধনতি জেলা  বিষয়শ্রেণী:আজাদ কাশ্মীর বিষয়শ্রেণী:পাকিস্তানের বিভাগ
মোল্লা ফজল মোহাম্মদ আফগানিস্তানের নাগরিক এবং পূর্বে একজন তালেবান মিলিশিয়া কমান্ডার ছিলেন। তিনি ২৫ নভেম্বর, ২০০১ এ গ্রেপ্তার হয়েছিলেন।   অস্ট্রেলিয়ান ব্রডকাস্টিং কর্পোরেশন অনুসারে, তিনি ২০০১ সালে পাকিস্তান সীমান্তে আফগানিস্তানের দক্ষিণাঞ্চলে তালেবান মিলিশিয়ার "কমান্ডার" ছিলেন।  তিনি ২০০১ সালের ৯ নভেম্বর তালেবানের সমর্থনে উন্মুক্ত সমাবেশে বক্তব্য রাখেন।   পাকিস্তানি সংবাদপত্র ডনের মতে, ফজল মোহাম্মদকে করাচি, সোলজার বাজারে তালেবান অফিসে ধরা পড়েছিলেন, যেখানে কর্মকর্তারা উনিশ জন ব্যক্তিকে "ত্রাণসামগ্রী, নথিপত্র এবং সহায়তার অর্থ" সহ আটক করেছিলেন।   অস্ট্রেলিয়ান ব্রডকাস্টিং কর্পোরেশন ২২ শে জুলাই, ২০০২ এ জানিয়েছিল যে ত্রিশ বছর বয়সি ফজল মোহাম্মদ স্বাস্থ্যের অবনতির কারণে কান্দাহারের নিকটবর্তী মার্কিন কারাগার থেকে মুক্তি পেয়েছিলেন। একজন পাকিস্তানি চিকিৎসক  তাকে পরীক্ষা করেছেন, তিনি বলেছিলেন যে তিনি তার বেশিরভাগ দৃষ্টিশক্তি হারিয়ে ফেলেছেন। ফজল মোহাম্মদ দাবি করেছেন যে কান্দাহারে তার এবং অন্যান্য বন্দীদের যৌন নির্যাতনের শিকার হয়েছিল। তাকে ক্ষত এবং অন্যান্যট চিকিৎসা না করে ছেড়ে দেওয়া হয়েছিল। ফজল মোহাম্মদ জানিয়েছিলেন যে, কান্দাহার কারাগারে সাবেক তালেবান পররাষ্ট্রমন্ত্রী ওয়াকিল আহমেদ মুতাওয়াকিল, তার মুখপাত্র আবদুল হাই মুতামেন, এবং হেরাতের প্রাক্তন গভর্নর মওলাই খায়রুল্লাহ খায়রখওয়া সহ প্রায় ৩০০ জন অন্যান্য বন্দি ছিলেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তানে আফগান প্রবাসী বিষয়শ্রেণী:তালেবান নেতা
শহীদুল ইসলাম বলতে যাদেরকে বোঝানো হতে পারে;   শহীদুল ইসলাম –লালু নামে পরিচিত বাংলাদেশের স্বাধীনতা যুদ্ধের মুক্তিযোদ্ধা। বীর প্রতীক খেতাব প্রাপ্ত।  শহীদুল ইসলাম (উদ্ভিদ রোগতত্ত্ববিদ) -বাংলাদেশী উদ্ভিদ রোগতত্ত্ববিদ।  শহীদুল ইসলাম (ক্রিকেটার) –একজন বাংলাদেশী ক্রিকেটার।  শহীদুল ইসলাম (রাজনীতিবিদ) –বাংলাদেশী রাজনীতিবিদ। নড়াইল-২ আসনের সাবেক সংসদ সদস্য।  শহীদুল ইসলাম (প্রকৌশলী) -আহ্‌ছানিয়া মিশন বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।  শহীদুল ইসলাম (গণিতবিদ) -বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, পিরোজপুর-এর দ্বিতীয় উপাচার্য।   আরও দেখুন   শহীদুল ইসলাম সৈকত –বাংলাদেশের প্রথম শ্রেণির ক্রিকেটার। তিনি ১৯৮২ সালের ২৫ জানুয়ারী খুলনার ঝালকাটিতে জন্মগ্রহণ করেছিলেন। শহীদুল ইসলাম খোকন –বাংলাদেশী চলচ্চিত্র পরিচালক। পরিচালনার পাশাপাশি তিনি চলচ্চিত্র প্রযোজনা ও অভিনয় করেছেন। শহিদুল ইসলাম –বাংলাদেশের মুক্তিযোদ্ধা ও বিএনপির রাজনীতিবিদ। কুষ্টিয়া-২ আসনের সাবেক সাংসদ। শেখ শহীদুল ইসলাম –বাংলাদেশী শিক্ষাবিদ এবং একজন রাজনীতিবিদ। মাদারীপুর-৩ আসনের সাবেক সাংসদ।
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। অনুল্লেখ্য উল্লেখযোগ্যতা ও শক্তিশালী তথ্যসূত্রের অভাব। Ashiq Shawon (আলাপ) ১৮:৩৮, ৬ ফেব্রুয়ারি ২০১৭ (ইউটিসি) রোকেয়া লিটা   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রশ্নবিদ্ধ। গ্রহণযোগ্য তথ্যসূত্রের অভাব রয়েছে।  ~ মহীন (আলাপ) ০৮:০৯, ১৭ জানুয়ারি ২০১৭ (ইউটিসি) নিবন্ধটি সম্ভবত 100Women সিরিজ এর নিবন্ধ। নিবন্ধটি ইংরেজী থেকে অনুবাদ করা হলেও বাংলা নিবন্ধে বেশ কিছু ব্যক্তিগত মন্তব্য এবং তথ্যসূত্র বিহীন লাইন যুক্ত করা হয়েছে। নিবন্ধটি পরিস্কার করে রাখার পক্ষে আমি। নিবন্ধটি পড়লাম এবং তথ্যসূত্র চেক করলাম, উল্লেখযোগ্য বলেই মনে হচ্ছে। --Nahid Hossain (আলাপ) ০২:৪৮, ১৮ জানুয়ারি ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মোহাম্মদ আলী নাকী একজন বাংলাদেশী আর্কিটেক্ট এবং স্ট্যামফোর্ড বিশ্ববিদ্যালয় বাংলাদেশ বর্তমান উপাচার্য।   শিক্ষা নাকী ১৯৮০ এবং ১৯৮২ সালে এসএসসি এবং এইচএসসি পাশ করেন । ১৯৮৯ সালে স্নাতক এবং ২০০৪ সালে বাংলাদেশ প্রকৌশল বিশ্ববিদ্যালয় থেকে স্নাতকোত্তর পাস করেন।   কর্মজীবন নাকী ১৯৯১ সালে খুলনা বিশ্ববিদ্যালয় এ প্রভাষক হিসাবে কর্মজীবন শুরু করেছিলেন পরবর্তীততর বিভাগের প্রধান হন। ২০০৬ সালে, তিনি স্ট্যামফোর্ড বিশ্ববিদ্যালয়ে আর্কিটেকচার বিভাগের প্রধান পদে যোগদান করেন।   তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:খুলনা বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি
ক্যোনিগ্‌স্‌জে এই জার্মান স্থাননামটির বাংলা প্রতিবর্ণীকরণে উইকিপেডিয়া:বাংলা ভাষায় জার্মান শব্দের প্রতিবর্ণীকরণ পৃষ্ঠায় ব্যাখ্যাকৃত নীতিমালা অনুসরণ করা হয়েছে। (; ক্যোনিক্স্‌জ়ে অর্থাৎ "রাজার হ্রদ") জার্মানির বায়ার্ন অঙ্গরাজ্যের সবচেয়ে দক্ষিণ-পূর্ব প্রান্তে জার্মান-অস্ট্রীয় সীমান্তে অবস্থিত একটি হ্রদ। হ্রদটি বায়ার্নের শোনাউ আম ক্যোনিগ্‌স্‌জে পৌর এলাকার বের্শ্‌টেসগাডেন শহরের কাছে, জার্মান আল্পস পর্বতমালাতে, অস্ট্রিয়ার জাল্‌ৎসবুর্গ শহরের ঠিক দক্ষিণে অবস্থিত। ক্যোনিগ্‌স্‌জে  জার্মানির গভীরতম হ্রদ। সর্বশেষ বরফ যুগে হিমবাহের গলনের ফলে হ্রদটির সৃষ্টি হয়। এটি ৭.৭ কিমি দীর্ঘ এবং এর সর্বাধিক প্রস্থ ১.৭ কিমি। হ্রদটি প্রায় সর্বত্র ২০০০ মিটার উঁচু জার্মান আল্পস পর্বতমালার খাড়া সব পর্বত দিয়ে ঘেরা; কেবল একদিকে হ্রদটি থেকে ক্যোনিগ্‌স্‌জেয়ার আখে নামের একটি বহির্গামী ধারা ক্যোনিগ্‌স্‌জে গ্রামের পাশ দিয়ে বয়ে গেছে।  হ্রদটি এর পরিষ্কার পানির জন্য বিখ্যাত। এটিকে জার্মানির সবচেয়ে পরিষ্কার হ্রদ হিসেবে দাবী করা হয়। ১৯০৯ সাল থেকে এখানে কেবলমাত্র বিদ্যুৎচালিত জলযান, বৈঠা কিংবা পাদানিচালিত নৌকা চালানোর অনুমতি আছে। হ্রদ ও তার আশেপাশের উদ্যানগুলি পর্বতারোহী এবং পর্যটকদের মধ্যে খুবই জনপ্রিয়।  হ্রদের পশ্চিম তীরের মাঝ বরাবর সেন্ট বার্টোলোমে নামের খ্রিস্টানদের বিখ্যাত তীর্থস্থানীয় গির্জাটি অবস্থিত।   চিত্রসংগ্রহ    তথ্যসূত্র   বিষয়শ্রেণী:জার্মানির হ্রদ বিষয়শ্রেণী:পার্বত্য হ্রদ বিষয়শ্রেণী:ব্যাভারিয়ার হ্রদ
আলী কায়সার হাসান মোর্শেদ (মৃত্যু ২৩ নভেম্বর ২০২৩) ছিলেন একজন বাংলাদেশী কূটনীতিক। তিনি বিভিন্ন দেশে বাংলাদেশের রাষ্ট্রদূত ও পররাষ্ট্র সচিব হিসেবে দায়িত্ব পালন করেছেন। তিনি এছাড়া বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজের চেয়ারম্যান ছিলেন।   প্রারম্ভিক জীবন  আলী কায়সার হাসান মোর্শেদ কেজি মোর্শেদ ও জুলেখা মোর্শেদের ঘরে জন্ম নেন। তিনি ১৯৫৬ সালে অক্সফোর্ড বিশ্ববিদ্যালয় থেকে স্নাতক এবং ১৯৫৮ সালে হার্ভার্ড ল স্কুল থেকে আইন বিষয়ে স্নাতকোত্তর সম্পন্ন করেন।   কর্মজীবন  মোর্শেদ ১৯৫৭ সালে পাকিস্তান সিভিল সার্ভিসের ফরেন সার্ভিস শাখায় যোগদান করেন।  ১৯৭০ সালে, মোর্শেদ অস্ট্রেলিয়ায় পাকিস্তান দূতাবাসের কাউন্সিলর ছিলেন।  ১৯৭১ সালে বাংলাদেশের স্বাধীনতার পর, মোর্শেদ ১৯৭১ থেকে ১৯৭২ সাল পর্যন্ত অস্ট্রেলিয়ায় বাংলাদেশের উপ-হাইকমিশনার হিসেবে দায়িত্ব পালন করেন। তিনি জুলাই ১৯৭২ থেকে অক্টোবর ১৯৭৬ সাল পর্যন্ত পররাষ্ট্র মন্ত্রণালয়ে উপমহাদেশ বিষয়ক মহাপরিচালক ছিলেন। তিনি ১৯৭৬ সালের অক্টোবর থেকে ১৯৭৯ সালের এপ্রিল পর্যন্ত ব্রাজিলে বাংলাদেশের রাষ্ট্রদূত ছিলেন।  মে ১৯৭৯ থেকে জুলাই ১৯৮২ পর্যন্ত মোর্শেদ পশ্চিম জার্মানিতে বাংলাদেশের রাষ্ট্রদূত ছিলেন। ১৯৮২ থেকে ১৯৮৪ সাল পর্যন্ত তিনি জেনেভায় জাতিসংঘ অফিসে বাংলাদেশের স্থায়ী প্রতিনিধি ছিলেন। ১৯৮৪ থেকে ১৯৮৬ সাল পর্যন্ত তিনি পররাষ্ট্র মন্ত্রণালয়ের সচিব ছিলেন। ১৯৮৬ থেকে ১৯৮৮ সাল পর্যন্ত তিনি পশ্চিম জার্মানিতে বাংলাদেশের রাষ্ট্রদূত হিসেবে আবারও দায়িত্ব পালন করেন।  মোর্শেদ ২৫ জুন ১৯৮৯ থেকে ২১ অক্টোবর ১৯৮৯ পর্যন্ত বাংলাদেশের পররাষ্ট্র সচিব ছিলেন। অবসর গ্রহণের পর, ১৯৮৯ থেকে ১৯৯৭ সাল পর্যন্ত তিনি বাংলাদেশ ইনস্টিটিউট অব পিস অ্যান্ড সিকিউরিটি স্টাডিজের চেয়ারম্যান হিসেবে কাজ করেন।   ব্যক্তিগত জীবন  আলী কায়সার হাসান মোর্শেদ সুরাইয়া মোর্শেদকে বিয়ে করেন। তাদের মেয়ে লামিয়া মোর্শেদ মুহাম্মদ ইউনূস কর্তৃক প্রতিষ্ঠিত ইউনূস সেন্টারের নির্বাহী পরিচালক।   মৃত্যু  আলী কায়সার হাসান মোর্শেদ ২৩ নভেম্বর ২০২৩ তারিখে ঢাকার ইউনাইটেড হাসপাতালে মৃত্যুবরণ করেন।   তথ্যসূত্র   বিষয়শ্রেণী:জন্মস্থান অনুপস্থিত বিষয়শ্রেণী:২০শ শতাব্দীতে জন্ম বিষয়শ্রেণী:২০২৩-এ মৃত্যু বিষয়শ্রেণী:ব্রাজিলে বাংলাদেশের রাষ্ট্রদূত বিষয়শ্রেণী:বাংলাদেশের পররাষ্ট্র সচিব বিষয়শ্রেণী:বাংলাদেশী কূটনীতিবিদ বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড ল স্কুলের প্রাক্তন শিক্ষার্থী